sv da nb da sv da da sv de de da en da da da nl da de de nb da sv de nb da sv en nb da sv de nb da sv da da sv da it en de da de da en et da fr pl hu de en da da da de de fr en da da fr it fr de da da da da da ar da
15. juli 2009 frokost ægkartoflerostskinke
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
For mig er det her indbegrebet af sommermad; meget let og lækkert – og de par gange vi har været i Spanien har vi fået det til frokost et utal af gange, namnam. De første mange gange jeg lavede det, kunne jeg ikke få kartoflerne til at blive helt rigtige, de blev enten for hårde eller for splattede, men for et par år siden, så jeg en spansk dame på morgenfjerner, der stegte dem under låg – og det virker altså!!!Jeg kommer altid tortillaen i ovnen, men den kan også steges langsomt og så vendes, men det er altså MEGET lettere at knalde den i ovnen i 20 minutter!
I Spanien får man det primært til frokost, men med et stykke brød til samt lidt salat fungerer det fint som aftensmad. Ungerne er ret vilde med tortilla – specielt fordi vi får ketchup til…
Spansk tortilla (4 personer)
125 g kogt skinke
100 g fast ost (der kan smelte)
300 g nye kartofler
Rens kartoflerne, og kom dem i en dyb pande med rigeligt olivenolie. Steg et par minutter, skru ned og sæt låg på panden. Efter 5 minutter tilsættes løget skåret i skiver. På med låget, og lad det stege i yderligere 5-10 minutter til kartoflerne er møre. Slå æggene ud i en skål, pisk dem let sammen med vand og kom salt og peber i. Skru op for panden igen, tilsæt æggemasse, lad det sætte sig et par minutter og kom så skinke og ost skåret i tern på. Sæt panden i ovnen ved 200 grader i omkring 20 minutter. Server straks med grøn salat, brød og ketchup!
16. juli 2009 kl. 16:04
Ammenam. Sådan en tortilla er bare lækker! Også som morgenmad, i øvrigt, som de gør i Spanien. Og man kan jo variere i det uendelige, hvis man har lyst…Uhm.
16. juli 2009 kl. 20:26
Nemlig ja, Spaniens svar på pizza – bare se at få brugt resterne på en konstruktiv måde 🙂
17. juli 2009 kl. 19:49
Uhm, konsistensen ser dejlig let og luftig ud. Jeg har faktisk aldrig smagt det… det er vist en fejl!
17. juli 2009 kl. 20:58
Det er bare at kaste sig ud i det, Hanne 🙂
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Pandekagekage jkeg lrg lwg wlgwrge owgnl wlgwrge owgnl wlgwrge
Hjemmelavet grenadine jkeg lrg lwg wlgwrge owgnl wlgwrge owgnl wlgwrge
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.